ಬೌನ್ಸ್ ಬೈಕ್‍ನಲ್ಲಿ ಬರ್ತಾರೆ, ತಲೆಗೆ ಹಿಂಬದಿಯಿಂದ ಹೊಡೀತಾರೆ- ಬೆಂಗ್ಳೂರಲ್ಲಿ ಸರಗಳ್ಳರ ಕಾಟ

ಬೆಂಗಳೂರು: ನಗರದಲ್ಲಿ ಸರಗಳ್ಳರ ಹಾವಳಿ ಹೆಚ್ಚಾಗಿದ್ದು, ಬೈಕಿನಲ್ಲಿ ಬರುತ್ತಾ ಇದ್ದ ಸರಗಳ್ಳರು ಈಗ ಲಾಂಗ್ ಹಿಡಿಕೊಂಡು ಕೃತ್ಯಕ್ಕೆ ಮುಂದಾಗಿದ್ದಾರೆ. ಅದು ಬಾಡಿಗೆ ಬೌನ್ಸ್ ಸ್ಕೂಟರ್ ಪಡೆದು ಕೃತ್ಯ ನಡೆಸಿರುವ ಘಟನೆ ನಗರದ ಕೆ.ಆರ್.ಪುರಂನಲ್ಲಿ ನಡೆದಿದೆ.

ಕಳೆದ ಎರಡು ದಿನಗಳ ಹಿಂದೆಯಷ್ಟೇ ಕೆ.ಆರ್.ಪುರಂನ ಟಿ.ಸಿ.ಪಾಳ್ಯದ ಸರೋಜಮ್ಮ ಎಂಬುವವವರು ತಮ್ಮ ಮೊಮ್ಮಕ್ಕಳ ಜೊತೆಯಲ್ಲಿ ನಡೆದುಕೊಂಡು ಹೋಗುತ್ತಿದ್ದರು. ಈ ಸಂದರ್ಭದಲ್ಲಿ ಹಿಂಬದಿಯಿಂದ ಬಂದ ಇಬ್ಬರು ದುಷ್ಕರ್ಮಿಗಳು ಮಹಿಳೆಗೆ ಲಾಂಗ್ ನಲ್ಲಿ ಹಿಂಬದಿಯಿಂದ ಹಲ್ಲೆ ನಡೆಸಿದ್ದಾರೆ.

ಬೌನ್ಸ್‍ನ ಬಾಡಿಗೆ ಸ್ಕೂಟರಿನಲ್ಲಿ ಬಂದ ದುಷ್ಕರ್ಮಿಗಳು ಹಲ್ಲೆ ನಡೆಸಿ ಬಳಿಕ ಮಹಿಳೆಯನ್ನು ನೆಲಕ್ಕೆ ಬೀಳುವಂತೆ ಮಾಡಿದ್ದಾರೆ. ಆ ಬಳಿಕ ನೆಲಕ್ಕೆ ಬಿದ್ದ ಮಹಿಳೆ ಬಳಿ ಬಂದು ಹಲ್ಲೆ ನಡೆಸಿ ಚಿನ್ನಾಭರಣ ಕಿತ್ತುಕೊಂಡು ಪರಾರಿಯಾಗಿದ್ದಾರೆ. ಬೌನ್ಸ್ ಗಾಡಿಯಲ್ಲಿ ಬಂದ ಇಬ್ಬರು ದುಷ್ಕರ್ಮಿಗಳು ನಡೆಸಿರುವ ದೃಶ್ಯ ಸಿಸಿಟಿವಿಯಲ್ಲಿ ಸೆರೆಯಾಗಿದೆ. ಈ ಕುರಿತು ಪ್ರಕರಣ ದಾಖಲಿಸಿಕೊಂಡಿರುವ ಪೊಲೀಸರು, ಆರೋಪಿಗಳ ಪತ್ತೆಗೆ ಬೌನ್ಸ್ ಕಂಪನಿಯ ಜೊತೆ ಸಂಪರ್ಕವನ್ನು ಮಾಡಿದ್ದಾರೆ.